Source: http://politeia.org.ro/ziarul-de-duminica/ziarul-de-duminica-11-iunie/54173/
Timestamp: 2018-04-20 02:40:04+00:00

Document:
Ziarul de Duminica – 11 iunie | PoliteiaWorld
Home » Ziarul de Duminica	» Ziarul de Duminica – 11 iunie
Buna dimineata intr-o zi de duminica, 11 iunie. Ziarul de Duminica propune cititorilor Politeia cele mai bune articole publicate in cursul saptamanii in media on-line. Articolele nu sunt mentionate intr-o ordine anume.
Dan Turturica. Digi24. De ce se teme Dragnea de întâlnirea lui Iohannis cu Trump
Este de înțeles frustrarea lui Liviu Dragnea. A câștigat detașat alegerile. Coaliția pe care o conduce domină Parlamentul. Aproape toate televiziunile de știri, plus o ciupercărie de site-uri pe care le finanțează generos (că doar nu dă de la el!), îi propagă mesajele și îi atacă adversarii. Curtea Constituțională îi mănâncă din palmă, iar cei mai colțoși procurori se fac în continuare că nu văd cum și-a strâns averea. Și cu toate acestea, visul său de a stăpâni România se destramă pe zi ce trece. Au trecut doar șase luni de când s-a autoproclamat împărat și se simte mai vulnerabil decât era acum doi ani, când și-a dat demisia din guvern și din conducerea PSD. Există trei motive majore de îngrijorare pentru Dragnea. Dintre toate, ultimul este un coșmar devenit realitate. În mod normal, șeful PSD ar fi trebuit să fie în al nouălea cer. Prin decizia de marți, Curtea Constituțională a făcut tot ce putea pentru a-l salva. A acceptat și să se umple de ridicol de dragul lui. În urmă cu un an, CCR nu avea nicio problemă cu faptul că în Codul Penal nu se specifică un prag valoric pentru abuzul în serviciu. O spune chiar ministrul Justiției. În 2016, Tudorel Toader era judecător al Curții și a decis alături de colegii săi că singura problema cu definirea abuzului în serviciu era sintagma ‘îndeplinește în mod defectuos o atribuțiune de serviciu.” Marți, CCR s-a dezis de hotărârea din 2016, de parcă ar fi dat-o altă instanță, și a decis că și absența pragului reprezintă o problemă. O lacună legislativă, mai precis și că Parlamentul este obligat să o corecteze. Cum a ajuns CCR să oblige Parlamentul să legifereze ceva este o altă problemă….Pentru că nimeni nu îi garantează că va putea să iasă pe ușa deschisă de CCR. În ciuda eforturilor depuse de Dorneanu și compania, soarta lui Dragnea este în continuare în mâna judecătorilor de la Înalta Curte de Casație și Justiție. Depinde integral de ei cum vor alege să se raporteze la decizia CCR. Iar până ce Parlamentul va introduce un prag valoric în Codul Penal, va mai dura o vreme. Integral pe Digi24
Cristian Campeanu. Revista 22. Ce urmează după întâlnirea Trump-Iohannis
Primirea de care a avut parte Iohannis la Washington ar trebui să le închidă gura conspiraționiștilor care pretind că există o Cabală internațională care dorește să țină România la periferia lumii civilizate. Era o vreme, în perioada Războiului Rece, când invocarea ritualică a articolului 5 al Tratatului NATO de către președinții americani aflați în vizită dincoace de Ocean însemna, de fapt, un singur lucru. „Dacă URSS atacă Germania de Vest, americanii sunt pregătiți să o apere”. Securitatea întregii Europe Occidentale depindea de acest angajament fundamental pentru că Germania era singurul loc unde rușii ar fi fi putut declanșa o ofensivă terestră. Acum, articolul 5 se referă în primul rând la așa-numitul Flanc Estic și acest lucru creează iritare atât la Berlin cât și în restul capitalelor obișnuite până acum cu ideea că NATO este „despre ele” nu despre Estonia și/sau România. Dacă sarcina apărării s-a mutat în Est, sarcina suportului financiar și logistic a rămas în Vest. Cum am mai avut prilejul să o spun, Donald Trump privește „geopolitica” dacă nu ca pe un joc de sumă zero ca rușii, ca pe o relație de business win-win în care toată lumea trebuie să câștige. De aici și pretenția ca europenii să plătească. Dar chiar și pe când europenilor li se cerea să contribuie la propria apărare o făceau cu ezitări și bombăneli. Acum când li se cere să contribuie mai mult pentru apărarea altora (a Estului) iar președintele american nici măcar nu invocă articolul 5, este un scandal. Numai că președintele american a reafirmat angajamentul american față de articolul 5 dar nu în prezența liderilor vest-europeni, la Bruxelles, ci în prezența președintelui român, la Washington, adică față de una din acele țări pentru care în contexul actual, articolul 5 și garanțiile americane de securitate chiar înseamnă ceva. Din această poziție a Casei Albe rezultă că actuala administrație este pregătită să abordeze relațiile cu Europa pe liniile distincției dintre vechea și noua Europă care au fost trasate în mandatul președintelui Bush și s-o ducă mai departe. Aud mulți occidentali întrebându-ne cu un ton de superioară condescendență într-o remarcabilă consonanță cu mesajele care vin de la Moscova „Voi chiar credeți că americanii vă vor apăra?” Răspunsul lui Trump este că americanii sunt pregătiți să își îndeplinească partea lor dar la fel trebuie să fie și europenii. Integral pe Revista 22
Vasile Ghetau. Contributors. De la indemnizație la perspectivele populației
Deasupra agitației create de intenția plafonării nivelului indemnizației de creștere a copilului și peste incoerența unor date și aprecieri vehiculate asupra numărului de copii născuți în țară și în diaspora se află realitățile demografice ale țării după 27 de ani de declin demografic. Integral pe Contributors
Liviu Avram. Adevarul. Reconstituirea crimei de la Curtea Constituţională
Scriam acum trei săptămâni că Bombonica Dragnea are pile solide la Curtea Constituţională, admirând rapiditatea cu care i-a fost judecat dosarul prin care cerea introducerea unui prag valoric la abuzul în serviciu. Atunci nu ştiam cât de solide sunt pilele, dar a avut grijă Curtea Constituţională să ne arate: solide rău de tot. Nici n-ai zice că a divorţat de Liviu Dragnea. Ştirea pe care Curtea Constituţională ne-a dat-o marţi pare copiată după reţeta ziarelor tabloide: titlul spune una, conţinutul spune exact contrariul. Titlul spunea că CCR a respins ca inadmisibilă cererea Bombonicăi Prodana, fostă Dragnea, de a se impune un prag de prejudiciu sub care infracţiunea de abuz în serviciu să nu mai fie incriminată. Conţinutul, atât cât poate fi el ghicit din comunicatul de presă al Curţii, spune exact contrariul. Judecătorii, cu aerul că o resping, au admis de fapt cererea, dar au făcut şi ceva în plus: au preluat-o bucuroşi şi au convertit-o într-o obligaţie căreia trebuie să i se supună fie Parlamentul, ca legiuitor primar, fie Guvernul, ca legiuitor delegat. Dacă această obligaţie se va regăsi ca atare şi în motivarea deciziei, nu putem decât să constatăm că CCR şi-a arogat statutul de a treia putere legiuitoare a ţării, fără ca acesta să-i fie dat în vreun fel de către Constituţie. Aceasta este o crimă şi, ca orice crimă, se cere reconstituită. Pentru asta, ne întoarcem în vara anului trecut, când CCR a dat deja faimoasa decizie 405 prin care, la cererea Alinei Bica, a clarificat sintagma „îndeplineşte în mod defectuos” din conţinutul infracţiunii de abuz în serviciu. În acea decizie, Curtea a făcut istoricul acestei infracţiuni, incriminată de la Cuza încoace, şi a constatat că niciodată legiuitorul nu a impus vreun prag de prejudiciu. Şi atunci judecătorii au deschis prima portiţă către crima de azi, statuând următoarele: „Această constatare determină Curtea să aibă rezerve în a aprecia că aceasta a fost voinţa legiuitorului când a incriminat fapta de abuz în serviciu”. De unde ştie Curtea ce-a fost în capul legiuitorilor succesivi vreme de 150 de ani? Domnii judecători n-au mai simţit nevoia să ne explice. Integral pe Adevarul
Ioana Ene Dogioiu. Ziare.com. CCR l-a salvat pe Liviu Dragnea. OUG 13 se intoarce
Decizia CCR la exceptia Bombonicai Prodana exDragnea este probabil una dintre cele mai teribile mostre de perversitate juridica. Sa impachetezi o admitere, imposibila procedural, intr-o respingere profund neconstitutionala ea insasi, este un act de inalta maiestrie, ce-i drept, dar una impotriva Justitiei. Bombonica Prodana, fosta sotie a lui Liviu Dragnea si coinculpata in dosarul de abuz in serviciu al acestuia, a cerut CCR sa constate neconstitutionalitatea articolului 297, privind abuzul in serviciu, pe motiv ca existenta infractiunii nu este conditionata de o anumita valoare, de un prag al prejudiciului. In mod normal, exceptia era inadmisibila pe motiv ca CCR de-abia s-a pronuntat in urma cu cateva luni in privinta articolului 297, prin Decizia 405/2016, apreciind ca el este constitutional “in masura in care prin sintagma ‘indeplineste in mod defectuos’ din cuprinsul acestora se intelege ‘indeplineste prin incalcarea legii'”. Dupa ce ai spus ca e constititutional daca se refera doar la incalcarea legislatiei primare, nu mai poti sa vii sa spui ca, de fapt, te-ai mai gandit si e totusi neconstitutional pentru ca nu are prag. Si aceasta revelatie a zdruncinat o majoritate initial croita, din informatiile mele, sa admita exceptia cu efectul distrugerii a peste 2.000 de dosare numai la DNA. Si aparent CCR a fost coerenta respingand exceptia “Bombonica” cu 5 la 3 din cei 8 judecatori prezenti. Dar cum suna aceasta respingere? “Curtea a retinut ca, data fiind natura omisiunii legislative relevate, instanta constitutionala nu are competenta de a complini acest viciu normativ, intrucat si-ar depasi atributiile legale, actionand in sfera de competenta a legiuitorului primar sau delegat, aceasta fiind singura autoritate care are obligatia de a reglementa pragul valoric sau intensitatea vatamarii rezultate din comiterea faptei in cuprinsul normelor penale referitoare la infractiunea de abuz in serviciu.” Integral pe Ziare.com
Cristian Unteanu. Adevarul. Repoziţionarea bazelor militare, un semnal de putere la marginea imperiilor
Asistăm la redefinirea unor relaţii strategice între membrii alianţelor construite după cel de-al Doilea Război Mondial, fiecare dintre supraputeri fiind în plin proces de refacere a zonelor de influenţă şi de punere a jetoanelor de delimitare a graniţelor acestora. Nimic nou, cel puţin teoretic, căci dintotdeauna imperiile, după ce au depăşit faza lor de maximă ascensiune, au căutat să identifice locurile în care să instituie regiuni, cetăţi sau state vasale al căror rol era să păzească frontierele şi să împiedice incursiunile duşmanului. Asta se întâmplă şi acum, căci a venit momentul în care discuţia despre alianţe să fie însoţită de o demonstraţie practică a utilităţii acestora. Era relativ uşor cât timp era vorba doar despre teoria jocului, de limitele laxe ale unor graniţe de putere apărate de speranţa că ele vor putea fi securizate doar prin puterea de disuasiune a forţei militare a centrului. Pe măsură ce crizele succesive au început să se acumuleze, super-puterile au realizat că trebuie să extindă clubul lor dual care genera împărţirea bipolară a lumii şi că trebuie să delege ceva putere şi noilor veniţi, state odininoară neînsemnate în materie de influenţă şi la limita subdezvoltării dar care, neaşteptat de rapid, au devenit actori regionali inconturnabili. Silind superputerile să-şi schimbe atitudinea şi să le dea ceva avantaje suplimentare, mai precis rolul de leader zonal sau regional. Mişcare ce presupune probleme, întrebări şi generează nelinişti de toate felurile. Complicat proces, deoarece superputerile înseşi sunt în plină redefinire, prinse între realitatea unei globalizări din ce în ce mai eficiente şi cuprinzătoare la toate niveurile, proprii unei societăţi mondiale digitale şi dorinţa lor certă, din ce în ce mai vizibilă, de a reveni la gloria şi puterea lor de odinioară, un fel de viziune neo-imperială compusă parte din amintiri istorice, parte din revendicări pentru ceea ce va fi viitorul părţii de lume pe care-l definesc drept aria lor naturală de responsabilitate. Integral pe Adevarul [in mod exceptional, includ o fotografie in Ziarul de Duminica – n. @Cetatean]
Sabin Gherman. Romania Libera. Bani doar pentru parlamentari, nu-i așa? Profesorii și medicii să mai aștepte?
Că așa a zis Dragnea: “Nu poate acest stat să suporte dintr-odată creșterea tuturor salariilor“. A ieșit după un ceas și Tări­ceanu, exponentul de bază al ciufutoșeniei antieuropene: cică s-o lăsăm mai încet cu salariile profesorilor, că ăștia au vacanță patru luni pe an și nici nu se omoară cu munca la școală. Și Dragnea, și Tăriceanu sunt foști repetenți; de unde să știe, bieții, cum sunt cocoșați profesorii și medicii de fișe peste fișe și rapoarte peste rapoarte?; au ajuns acum la putere și fac ce știu mai bine: disprețuiesc. Se pot lăuda cu orice, cu averi nebănuite, cu regimente de lingăi, cu mândruțe care desigur pentru ei s-au născut, dar niciodată n-o să-ți arate cu mândrie carnetul de note. Poți să ceri referințe despre ei unui director de agenție guvernamentală, unui mi­nistru sau unui portar de la Parlament, dar nu unui profesor. Spaima dentiștilor și visul nemăritatelor de carieră au pus stăpânire pe un bun mai prețios decât aurul de la Roșia Montană – încrederea că democrația poate vindeca țara asta. Cu 42% analfabeți funcțio­nali, România e o pradă ușoară pentru ăștia. Mai pune carieriștii și hârțogarii de profesie, lipiți prin ADN de politic – aici să cauți tumora succesului socialist, asta e masa de manevră care nu se întreabă nici măcar la mici și bere cum naiba se face că ai bani pentru dublarea indemnizațiilor la parlamentari, dar nu și pentru cei care-ți educă și-ți însănătoșesc un popor întreg. Stat unitar român? E cea mai tare și mai amară glumă din ultimul secol; politicienii au avut mereu un supra-stat doar al lor. Alaltăieri, un judecător l-a băgat în pușcărie pe un escroc ce se dădea mare impresar de vedete și lua banii în avans pentru “concerte“ – doi ani cu executare pentru înșelăciune. Ăștia care au promis marea cu sarea și primesc, odată cu votul, indemnizații, pensii speciale, bani pentru avion, secretară, curent, gaz, tonner de imprimantă, ăștia nu înșală pe nimeni când nu mai fac ce au promis? Pentru că votul nu e doar o ștampilă pe-o foaie, ci toate acele avantaje enumerate mai sus, plus puterea râncedă de a schimba șefi de spital și de școală. Integral pe Romania Libera
Madalin Hodor. Digi24. Marile fami(g)lii. Mama SIPA şi tata DIPI (I)
„Într-o bună dimineaţă, când Gregor Samsa se trezi în patul lui, după o noapte de vise zbuciumate, se pomeni metamorfozat într-o gânganie înspăimântătoare.“ (Metamorfoza, Franz Kafka). Recapitulare. Arhiva SIPA. Scandalul a năvălit în spaţiul public aparent de nicăieri. Pentru început a plouat cu acuzaţii. Cei care au declanşat campania de presă ar fi făcut-o, se spune, pentru că au probleme cu dosarele din instanţă, deci vorbim despre un alt episod al bătăliei epice dintre „Mafie“ şi „Jus­ti­ţie“. Războiul pare că a ajuns la „faza pe ar­hive“ şi a pornit de la acuzaţia că din ele s-ar fi „sustras“ (copiat, xeroxat etc.) do­cumente sensibile, se înţelege că în fol­o­sul unor persoane sau al unor grupuri de interese. Asociaţiile profesionale ale ma­gistraţilor şi procurorilor au reacţionat, indignate că informaţii legate de viaţa pri­vată a membrilor (boli, relaţii sen­ti­men­tale, episoade mai puţin plăcute) se pot „scurge“ în presă şi de aici pot genera efec­te greu de anticipat. Politicienii s-au gră­bit, în stilul cunoscut, să capitalizeze în interes propriu atenţia publicului, lan­sându-se în declaraţii, care mai de care mai „incendiare“. […] Fără să aibă anvergura unui Iulian Vlad, Mi­hai Caraman, Nicolae Doicaru, Virgil Mă­gureanu sau a altor câtorva „eminențe cenușii“ ale supraviețuirii Securității în societatea postdecembristă, el a făcut mai mult pentru „fami(g)lie“ decât toți la un loc. Astăzi se știe că generalul a fost crea­to­rul celebrei UM 0215, „Doi şi-un sfert“ (împreună cu Gelu Voican, al cărui con­si­lier personal era, omul însărcinat de con­ducerea CFSN cu gestionarea „problemelor fostei Securităţi“), și că a fost implicat şi în conducerea SIPA împreună cu fostul său coleg de la Securitatea Municipiului Bu­curești, Marian Ureche. Acesta din ur­mă a fost ceea ce îi sugerează numele pen­tru informatoarea „Sanda“, adică real și olograf (dovedit în urma unei poveşti de film, pe care nu o pot dezvălui fără acor­dul persoanei care a trăit-o și care și-a ris­cat viața, nu e un eufemism, pentru asta) Rodica Stănoiu. Când te gândești că actul de înființare a fost semnat de un alt co­la­borator notoriu al Securității (notoriu pen­tru toată lumea, mai puțin pentru cei care nu știu sau se prefac că nu știu cum a fost el spălat printr-un proces în care a contat doar că „seniorul“ nu a fost corect citat, și nu sutele de note informative din mapa anexă), pe nume Mircea Ionescu Quin­tus, ministru pe atunci (1991) al Jus­tiției, parcă lucrurile încep să se lege. Iar ideea de „fa­mi(g)lie“ nu mai pare aşa de­plasată.Integral pe Digi24, un articol exceptional despre oameni “noi” si practici vechi!
Times New Roman. Colaps în învăţământ. Vaporul chinezesc cu diplome de Spiru Haret s-a scufundat în Bosfor
Elita învăţământului românesc, spulberată într-o clipă. Din păcate, a avut loc încă o tragedie, provocată de un vapor plin cu oi din România. Un vas cargo de 300.000 de tone, încărcat cu toate diplomele de Spiru Haret tipărite în China pentru anul acesta, a fost lovit de o navă care transporta oi şi s-a scufundat. Câteva mii de absolvenţi de Spiru din acest an se îndreaptă deja spre Istanbul, sperând să găsească la mal măcar o diplomă. Integral pe TNR
81 Raspunsuri la Ziarul de Duminica – 11 iunie
intamplator11/06/2017 at 09:53
USA si “flancul estic”
Trump va vizita Polonia,in jurul datei de 20iunie si va tine un discurs”important”
zigzag11/06/2017 at 11:00
http://smallwarsjournal.com/jrnl/art/russian-%E2%80%9Cnew-generation%E2%80%9D-warfare-theory-practice-and-lessons-for-us-strategists-0
zigzag11/06/2017 at 12:07
http://www.digi24.ro/stiri/externe/mapamond/seful-armatei-romane-kremlinul-militarizeaza-informatia-740715
Se potriveste la fix cu link ul de la 11 :00 . 🙂
Are si coment interesante .
eugen vasilescu11/06/2017 at 16:23
Autorul are un bachelor de la Georgetown’s School of Foreign Service in 2014, care a fost – si probabil este – sponsorizata de CIA. CIA s-a trezit relativ recent, mai ales dupa dezastrul din Ucraina, ca atitudinea “am castigat razboiul rece si facem cam ce vrem” trebuie nuantat si au inceput sa realizeze noile complexitati. Unul din comentatori , Outlaw 09, pune punctual pe I:
“The article is actually well researched BUT the author failed to fully understand just how Russia intertwines “non linear warfare” with and support to their “political war” against the US which Putin views as being the major supporter of neo liberalism.
Also missing in this “political war” are references to the three Putin core geopolitical goals of that political war…he has repeatedly stated since 2004.
3. completely disconnect US from both EU, NATO and ME”
CIA este mult in urma DIA. Presupun ca Dl Ciuca e informat de DIA.
My2bani fara punguta
zigzag11/06/2017 at 16:43
Va salut , chiar la respectivul coment faceam referire .
zigzag11/06/2017 at 18:55
cadou 🙂 https://www.cia.gov/library/readingroom/docs/DOC_0005695234.pdf
eugen vasilescu11/06/2017 at 19:41
Buna seara la toata lumea. Ce au publicat in reading room este destul de trivial. Un intern putea sa publice asta citing cateva ore ziare romanesti. E binecunoscut ca 98% sau mai mult din info in “intelligence” este publica. Problema reala este corelatia a doua sau mai multe surse, este o explozie combinatorica f. greu de procesat.
zigzag11/06/2017 at 19:44
Corect , cele din anii 70 80 sunt mai interesante .
Ma delectez cu ce au declasificat .
mar11/06/2017 at 11:07
Excelentă selecție, mulțumim 🙂
Foarte bună analiza făcută de Cristian Câmpeanu, să sperăm că păcălicii trădători vor face un pas în spate. Cu toate că sunt extrem de rezervată, este posibil să apese și mai mult pedala de accelerație.
Nemernicii au reușit ”performanța” să arunce în aer mediul privat, legea salarizării a pus o presiune fantastică pe angajatori. Au începu să apară solicitările de majorare salarială, concomitent cu o creștere de prețuri. Dezastrul se va vedea în următoarele luni.
cedric11/06/2017 at 11:20
http://www.comisarul.ro/articol/confuzie-si-depresie-la-varful-psd-dupa-afirmatiil_891408.html
mac gregor11/06/2017 at 12:16
Pare a fi adevarat.
Problema mea cea mare este: ok, lui \dragnea i s-a tras scaunul de sub picioare, PSD a fost trantit la pragul de jos. Dar unde este structura care sa ii inlocuiasca, in momentul de slabiciune?
Amintiti-va ca la fel am patit si cu Ponta, l-am trantit la alegeri si a vazut ca nu vine nimeni peste el, si a ramas la guvernare inca nu stiu cat timp.
Vreau sa vad ca cineva construieste respectiva structura. Avem capul – Johannis. Avam picioarele – lumea din piata. Unde e coloana vertebrala. structura politica din mijloc, middle managementul politic?
cedric11/06/2017 at 16:52
Din pacate, coloana vertebrala lipseste. Asa zisa opozitie se comporta ca o musca fara cap.
N-avem ce alege.
Azi sunt alegeri locale, partiale. Cred ca tot PSD istii vor iesi la primarii. Daca nu ei, “colaborationistii”!
mac gregor11/06/2017 at 12:10
*– Care mai e situația în România?*
*– Mulțumim lui Dumnezeu, de bine de rău, avem pe cine înjura!*
Paganel11/06/2017 at 15:05
Ăștia (Merkel și Macron) vor să afle de la sas ce e în capul americanului…
Paganel11/06/2017 at 15:45
http://www.digi24.ro/special/reportaje/lumina-e-in-oameni/povestea-ultimului-poet-in-viata-al-inchisorilor-comuniste-707448
cedric11/06/2017 at 16:49
http://www.ziare.com/stiri/proteste/27-de-ani-de-la-mineriada-trei-zile-de-evenimente-la-universitate-1469215
cedric11/06/2017 at 17:04
Avem prezenta la vot la ora 16: la Craiova 10,21%. E clar ca primarul va fi PSDist.
“Lumea buna”, protipendata cu pretentii de #rezist, sta acasa , nu se deranjeaza cu deplasarea la vot.
Se duc cei cu “sa ne dea” si pe urma ne miram de ce sudul e rosu. Oltenii n-au constiinta civica.
Numai gura e de ei. O spun in cunostinta de cauza.
cedric11/06/2017 at 17:05
http://www.stiripesurse.ro/dezastru-in-cursa-pentru-alegerea-inlocuitorilor-liei-olgu-a-vasilescu-i-florin-carciumaru_1201630.html
zigzag11/06/2017 at 17:11
Poate au stat pesedistii acasa si s-au dus ceilalti ( g.m) :))
zigzag11/06/2017 at 17:09
http://www.hotnews.ro/stiri-esential-21814414-profesorii-ieseni-vor-declansa-greva-avertisment-marti-activitatea-scoli-urmand-fie-intrerupta-doua-ore.htm
cedric11/06/2017 at 17:45
Nici francezii nu sunt mai breji! Li se pare ca s-au vazut cu sacii in caruta.
http://www.ziare.com/europa/franta/alegeri-parlamentare-in-franta-prezenta-la-vot-este-sub-asteptari-1469217
zigzag11/06/2017 at 18:16
‘vizionar’ erdoganu’ : http://www.stiripesurse.ro/erdo-an-g-lenistii-vor-fi-pedepsi-i-pe-strazi-daca-vor-ie-i-din-inchisoare-video_1201156.html
cedric11/06/2017 at 18:47
De data asta, doamna Turcan loveste unde trebuie:
http://www.ziare.com/raluca-turcan/presedinte-pnl/raluca-turcan-sa-iei-demisia-in-alb-prim-ministrului-este-un-act-de-camatarie-politica-1469211
Sa vedem cine sesizeaza CCR sau DNA!
Paganel11/06/2017 at 19:10
Grindeanu îi răspunde țoapei pandelești:
http://www.hotnews.ro/stiri-politic-21814517-sorin-grindeanu-avem-nevoie-stabilitate-predictibilitate-increderea-acordata-romani-votul-din-decembrie-nu-poate-nselata-noi-schimbari-noi-crize-politice-eventual-alte-alegeri.htm
stefan6011/06/2017 at 19:16
Vazut video cu Boureanu.
Ma hahalera, daca faceai asa ceva in USA dar si in Italia , erai deja la morga cu bratele pe piept. Sa multumesti lui Dumnezeu ca politistii astia romani sint mai timorati , mai cu frica de aia care se dau rotunzi.
Pe alte meleaguri erai deja cadavru si politistii recompensati.
In cel mai fericit caz , primeai o doza de taser de te zvarcoleai de durere pe jos + 6-8 ani de bulau cu sentinta in proces de urgenta pentru vatamarea unui agent in uniforma.
Nici nu ai habar ce noroc ai avut.
intamplator11/06/2017 at 20:07
mda …nu ii iau apararea lui “briliantina”
dar nici cu politistii italieni nu mi e rusine /sunt “zmei ” cu cine pot…ca sa nu mai zic de cum ” se intra” in politie acolo…
intamplator11/06/2017 at 19:29
grindeanu a ajuns “victima” a psd!!!!
ar fi bine sa revedem toti ce spunea acest neica nimeni când a fost numit premier
daca mai are vreo urma de “banatean” ar trebui maine sa si prezinte demisia si sa i lase pe drgnea&fierea&valcov “sa aplice din scoarta-n scoarta “programul ala sf al lor
zigzag11/06/2017 at 19:52
poate il vor numi premier direct pe Moshe Klughaft , sa nu se mai chinuie sa “conduca” guvernul prin paiate .
cine poate crede ca “programul” de guvernare e facut de alde valcov cand politicile din programul psd sunt identice cu politicile altei paiate dresate de Moshe Klughaft – Alexis Tsipras ?
intamplator11/06/2017 at 20:04
nu poate ca n are cetatenie romana
zigzag11/06/2017 at 20:38
imprumuta cetatenia lui omar hayssam , ca au pesedistii experienta cu de astia :)))
stefan6011/06/2017 at 19:54
Eu ma distrez cind Dragnea il baga inainte pe Valcov. 🙂
Rezerva de cadre a PSD e ajunsa la nivel de panali sub ancheta , proces. Sublim , maret , de risul curcilor. 🙂
A A11/06/2017 at 20:08
Foarte interesant linkul de la 11/06/2017 at 11:00… O spun si altii ca trolli rusesti adoratori de rahat in grup sunt peste tot. O multime din tumpezees de astazi de toate limbile (si probabil mult mai putini cei din US comentand in English) sunt din aceste fabricute.
…The government also aggressively censors speech that it considers offensive or critical.[xvi] It even hires social media “trolls” to obsessively peruse popular sites like Twitter and VKontakte who harass investigative journalists, Ukraine sympathizers, and even political opponents like German Chancellor Angela Merkel.[xvii] Working in “troll factories,” these users work in teams to provide a semblance of organic debate, fooling passive users…
zigzag11/06/2017 at 20:26
Multumesc , interesant si asta : http://www.thedailybeast.com/russias-double-game-with-islamic-terror
A A11/06/2017 at 22:01
Da, interesant si deloc surpinzator. Multumesc.
zigzag11/06/2017 at 22:26
Mai am ceva beton : cu adrese geo ale trolilor , rusia /ucraina si alte tari .
Sunt analizati la sange pentru ce au facut ! 😀
cedric11/06/2017 at 20:11
A vorbit si Ioan Rus dupa o tacere indelungata:
http://www.stiripesurse.ro/ioan-rus-vorbe-te-despre-scindarea-psd-ce-se-intampla-in-partid_1201639.html
mar11/06/2017 at 20:44
Se anunță o noapte a cuțitelor lungi. Doamne ajuta!
DorDeDuca11/06/2017 at 20:44
Interesant – avem
1. un Iohanis cu aproape zero sustinere politica
2. 100% sanse sa fie reales
3. Un partid cripto-comunism si alti cripto aliati. Care vor fi realesi 100%
4. Lupta anti coruptie la camera de urgenta, care gafâie si traieste pe aparate
5. Popor care injura pe la colturi sau emigreaza. Din cand in cand merge in strada.
6. Mafia politica care controleaza atat legislativul cât si justiția
Deci vrem schimbare fără acțiune politică si desigur, fără violență.
Votăm Caragiale.
Paganel11/06/2017 at 21:10
Că ați pomenit de Caragiale, din „O scrisoare pierdută”:
Asta zice multe despre „prințipuri”+coloană vertebrală/caracter/bun-simț etc/șcl/șamd… Adică despre lipsa lor… Maiorescu a punctat, cam tot (pe) atunci: „Nu de inteligență duce românul lipsă, ci de caracter”.
În antebelic (ante 1918) și interbelic (1918-1939), românul a votat, întotdeauna „cu guvernul”… Adică, acum cu liberalii, peste 4 ani, cu conservatorii (înainte de 1918) sau, în interbelic, azi cu țărăniștii, peste 2-3-4 ani – cu liberalii… După cum „bătea vântul” regal de la Cotroceni (ape atunci acolo ședea Regele)…
Iar din interbelic, am „cules” de undeva (nu-mi mai amintesc sursa) următoarea poezioară electorală:
„Pleacă-ai noștri, vin ai noștri
Ce s-a schimbat (dacă s-a schimbat ceva!) în România în ultimii 100 de ani (și chiar peste 100)???
Ar mai fi „de zis” despre apucăturile (multe, extrem de proaste!) ale românului din deceniile/secolele trecute, din lucrări scrise de Gheorghe Crăiniceanu (Igiena țeranului român, 1895), Bogdan Murgescu (România și Europa, 2011) și alții, dar e deja prea mult…
DorDeDuca11/06/2017 at 21:22
Imi cer scuze daca mesajul este cam amar – ce repet eu nu este o notiune abstracta sau originala – nu se poate executa nimic in nici o democratie fara o miscare politica la care lumea sa puna osul, bani, timp, frustrari, etc…
Paganel11/06/2017 at 21:31
Eu nu v-am contrazis pe dumneavoastră, ci am punctat faptul că „mentalul” românesc e, practic, neschimbat de multă vreme… Nici măcar comunismul nu ne-a „alterat” în ce privește apucăturile (multe din ele venind de dinainte de Burebista/Decebal/Traian imperator/Aurelian/Constantin cel Mare/Justinian)… Aveți mare dreptate!…
Încercam să „întăresc” ideile aduse de dumneavoastră, din/după care reiese că tot la tâmpiții care „ne conduc” o să rămânem… 🙁
Și nu mai zic, că iar mă enervez… 🙁
Paganel11/06/2017 at 21:12
Les premieres resultats des elections legislatives:
http://www.hotnews.ro/stiri-international-21814674-republique-marche-obtinut-aproximativ-30-din-voturi-primul-tur-alegerilor-legislative-din-franta-exit-poll-uri.htm
Paganel11/06/2017 at 21:14
Socialiștii tâmpitului ăla cu nume de Olanda sunt (aproape) de/pe Farage (ca să nu zic „făraș”)… 🙂
radu211/06/2017 at 21:15
Buna seara. Unu si-a facut calul senator altul vrea iapa primministru (nu am gasit alta rima) http://evz.ro/premier-carmen-dan.html
Paganel11/06/2017 at 21:18
mar11/06/2017 at 21:22
Se pare ca PSD a dat în clocot, cei de la Realitatea au dat inclusiv o postare a lui Mitică Iliescu. S-au activat faliile și lupta este teribilă, ceasul ticăie și haina crapă pe la colțuri. Deja se discută de ruperea partidului. Doamne ajută.
mar11/06/2017 at 21:24
Se pare că s-au îcăierat! Scârba penală a turbat.
http://revistapresei.hotnews.ro/stiri-radio_tv-21814622-sorin-grindeanu-stabilitatea-unei-tari-nu-sta-intr-persoana.htm
Paganel11/06/2017 at 21:26
Dar… cu ce (cine) îi înlocuim???
mar11/06/2017 at 21:29
aici este o problema
mar11/06/2017 at 21:28
http://www.hotnews.ro/stiri-politic-21814641-dragnea-serie-ironii-adresa-lui-grindeanu-nu-experienta-politca-domnului-premier-cand-pleci-paris-trebuie-asiguri-nu-uitat-nimic-din-bagaj-mai-intampla-odata-lume-suta-ani-mai-schimbe-guvernul.htm
mac gregor11/06/2017 at 21:31
nu vad motive de bucurie prea mari. D. Ragnea, dupa cum am spus, “s-a prins ca nu se poate”. Face el balet, dar stie de pragul de sus. Se rupe de esalonul mic, care crede ca se poate. Nu am incredere ca noii rasculati sunt mai pro justitie.
Paganel11/06/2017 at 21:24
Cică, s-a terminat (sub)evaluarea… siniștrilor…
„Seful PSD Liviu Dragnea a declarat duminica seara, la Romania TV, ca a finalizat evaluarea ministrilor din cabinetul Grindeanu si ca va prezenta luni concluziile privind indeplinirea de catre Guvern a masurilor din programul de guvernare.”
Dar de ce mâine, vechilule, acum nu se putea??? Că doar te lăudai că știi „programul de (non) guvernare” din „socarță-n scoarță”… Iar pupăza aia ex-peremistă de la Craiova zicea că „programul” (era să scriu altă prostie!) „e ca o Biblie”, „găsiți tot acolo”!…
Să afle tot „boborul” cum (n-)ați guvernat voi, de la „noaptea, ca hoții”, până acum! NESIMȚIȚILOR! 🙁
zigzag11/06/2017 at 21:30
Despre postarea publicata de Grindeanu duminica dupa-amiaza: “O sa ma gandesc foarte serios, chiar o sa analizez fiecare cuvant din acea declaratie, sau postare, o sa il sun si pe dl Tariceanu.”
disperat kantoristu’ :))))
Paganel11/06/2017 at 21:34
Căutam altceva, dar, deh… poate intra la „patriotism local” 🙂
http://www.digi24.ro/stiri/actualitate/politica/chirica-daca-acum-il-dai-jos-pe-grindeanu-inseamna-ca-esti-dus-cu-pluta-741126
N-aș fi crezut să ajung să fac „reclamă” unui pesedist!… Însă, trebuie să recunosc că, localul pesedistului de mai sus (situat în Piața Unirii) m-a încălzit (la propriu) și pe mine cu ceai oferit gratis în vremea protestelor din februarie…
Paganel11/06/2017 at 21:36
Și mi-am mai amintit ceva: azi, pe la nămiezi, l-am văzut pe Tudorică (fără frică) în civil (cămașă, blugi, plus, probabil băiatul) la cumpărături într-un supermarket din „dulșele târg”… O fi aflat „pă surse” că „rămâne șomer”???
Paganel11/06/2017 at 21:41
Am găsit! Asta căutam!
http://www.digi24.ro/stiri/actualitate/politica/usr-sfarsitul-coalitiei-psd-alde-a-fost-anuntat-la-casa-alba-740566
Doar că… USR e varianta românească a filmului „Călărețul fără cap”…
zigzag11/06/2017 at 21:44
eu zic ca pesedistii fac un mic vodevil
n au bani de marit salarii si ce au mai promis si au pus de un “teatru radiofonic”
dar poate ma insel si e ceva mai profund : ruperea psd ului ( oricum trebuie atentie si in acest caz .. sa nu se “rupa” cum s au rupt si de gabi oprea )
Paganel11/06/2017 at 21:51
Prima „rupere” a „psd” a fost zburătura „aripioarelor” (sau… „aripuțelor”??? , scuze, nu știu care e varianta corectă!) FDSN-bolșevicul și FSN-roman, din prima variantă (din „comuna primitivă” a politichiei post-decembriste), în 1992… Au urmat: ApR (aripuța beleșcanu), „virajul” spre PPE al FSN/PD, „zborul” lui „dragă Stolo” de la leberali spre PD(-L), marea (re) unire în uslam…
Am mai văzut „filmul” aista… Și nu „schimbă” nimeni „rola” cu un „film”, dacă nu mai bun, măcar mai puțin prost!…
Paganel11/06/2017 at 21:46
http://revistapresei.hotnews.ro/stiri-radio_tv-21814714-crin-antonescu-bratianu-daca-invie-nu-intorc-politica-activa.htm
Dar cine te-a „invitat”, Adormescule??? Era (și) mai bine dacă nu te-ai fi născut!
Paganel11/06/2017 at 21:57
Apropos de „filme”:
http://www.hotnews.ro/stiri-politic-21814711-alegeri-locale-partiale-urnele-inchis-doar-treime-din-alegatorii-inscrisi-liste-votat-craiova-prezenta-vot-aproape-19.htm
Să se facă de acum alegeri doar când #rezist iese în stradă! Sigur avem prezență la vot mai mare!…
Doar o treime din „aligatori”, pardon „ale(r)gători” s-au dus să-și ștampileze candidatul, la Craiova, la Roman… Dacă iese „cine trebuie” (=pesedeaua), chiar (aproape) nereprezentativă, este cu complicitatea fandosiților care „strâmbă din nas” când li se sugerează să meargă la vot!… A se vedea ce am (mai) scris și mai sus!…
O veche vorbă românească zice: „Ce semeni, aia culegi!”… Ăia de n-au fost la vot, n-au „semănat” NIMIC! Aia vor avea!…
zigzag11/06/2017 at 21:59
http://www.stiripesurse.ro/psd-e-umilit-intr-un-fief-uria-s-au-pierdut-alegerile_1201662.html :))))))))
cedric11/06/2017 at 22:13
Da, dar la Craiova a iesit PSDistul lasat mostenire de sticluta. Exact ce am zis la pranz, asa zisa societate civila nu si-a deplasat onorabilul fund sa voteze altceva.
zigzag11/06/2017 at 22:25
lipsa de bun simt , mai trec ani buni pana ajungem ca olandezii sau alte natiuni !
A A11/06/2017 at 22:40
Paganel11/06/2017 at 22:41
Sunteți optimist… 🙂
zigzag11/06/2017 at 22:45
am motiv , cand un colonel roman are ca adjunct un colonel american .. schimbarile vin mai repede 😀
A A11/06/2017 at 22:46
1000 daca raman prostii multi de aici in Nato si UE. Altfel oo (sau opt prabusit pe-o parte)
zigzag11/06/2017 at 22:50
stefan6011/06/2017 at 22:34
Chiar incercati cind mergeti prin Italia sa stringeti mana (unui politist, carabinier ) in usa masinii si dati un pumn respectivului .
Se impusca motociclisti care nu se opresc la halt /control dar evident va salvati mai ieftin daca ii pocniti. 🙂
A A11/06/2017 at 22:44
Da. “Recomand” incercarea cu carabinier; rezultat probabil etern.
intamplator11/06/2017 at 23:35
era doar o aluzie la ancheta in curs,despre mita care se da pentru obtinerea raspunsurilor la chestionarele de la admiterea in scolile de politie din italia
Paganel11/06/2017 at 23:00
Exit-poll Craiova:
http://www.stiripesurse.ro/exit-poll-alegeri-locale-partiale-la-craiova_1201657.html
„Mihai Genoiu (PSD) – 44,4%
Anișoara Stănculescu (ALDE) – 18,7%
Mario Ovidiu Oprea (PNL) – 13%
Lucian Bernd Săuleanu (independent) – 10,3%
Adrian Prisnel (USR) – 9,1%
Dumitru Calina (PMP) – 2%
Emil Iancu Mladin (independent) – 1,4%
Sorin Preda Nica (PNR) – 1%”
Paganel11/06/2017 at 23:05
Pesedistul ales va avea susținerea a 44,4% din cei 19% alegători prezenți la vot = 8,436% din TOT electoratul Craiovei! Frumoasă „legitimitate”!!!
1) Vot OBLIGATORIU! Amendă serioasă cui nu votează!
2) Cine nu poate demonstra că a lucrat, efectiv (nu cu măsluieli, „aranjamente”), cel puțin 5 ani, SĂ NU AIBĂ DREPT DE VOT!
Cui i se pare excesivă obligativitatea votului, îi pot da, ca exemple, țări cu vot obligatoriu: Belgia, Luxemburg, Australia, mai multe țări latino-americane. Și în România interbelică a fost obligatorie prezența la vot!…
Până la „spirit civic”, „conștiință”, „bun-simț”, „caracter”, „implicare”, dispărem (la propriu) ca popor!
DorDeDuca12/06/2017 at 01:18
“Problema” este ca un asemenea proiect de lege trebuie inițiat, susținut si votat de un parlament care nu are nici un interes pentru un asemenea rezultat. ???
Paganel11/06/2017 at 23:08
La Roman (cu vreo 31% prezență la vot) a câștigat un pnl-ist: Lucian Micu
http://www.ziarulderoman.ro/lucian-micu-primar-ales-al-romanului/
cedric12/06/2017 at 00:02
http://www.stiripesurse.ro/pmp-bate-psd-in-fief-ul-lui-liviu-dragnea_1201668.html
stefan6012/06/2017 at 08:39
In Franta partidul lui Macron catre victoria zdrobitoare.
Socialisti au obtinut cea mai mare infrangere din istoria post belica. Maxim 40 posturi de la majoranta absoluta anterioara.
Le Pen a obtinut si ea o infrangere. Intre 1 si 10 posturi in parlament.
Absenteismul a depasit 50 %. !!!!!!
clemycali12/06/2017 at 09:11
Salut Stefane, nu ma mira rezultatul alegerilor din Franta. Asistam la colapsul partidelor traditionale, la o repudiere a vechilor repere politice. Iar absenteismul nu trebuie sa ne mire daca ne amintim cate voturi nule si albe au fost inregistrate in turul doi al alegerilor prezidentiale.
stefan6012/06/2017 at 09:16
Absenteismul a devenit regula cam peste tot.
La italieni au fost alegeri partiale locale. Prezenta la vot redusa. Pentru ceva mai mult de 1000 primarii.
M5S a luat o infrangere colosala. Nu se astepta nimeni , nici macar aia care fac previziuni statistice.
mar12/06/2017 at 09:08
Ce agresiv a devenit Dragneev, simte că se apropie funia de par. Nu că sunt fan Grindeanu, dar dacă este să crape, păi să se facă fărâme.
http://www.hotnews.ro/stiri-politic-21814877-liviu-dragnea-daca-ajungem-concluzia-nu-avem-alta-varianta-decat-schimbarea-guvernului-vom-propune-asta-nu-vreau-ajungem-aceasta-solutie.htm
Cetatean12/06/2017 at 09:13
http://politeia.org.ro/stiri-revista-presei/revista-presei-12-iunie-dragnea-l-ar-cam-da-afara-pe-grindeanu-dar-nu-indrazneste/54183/
« Revista Presei – 12 iunie. Dragnea l-ar cam da afară pe Grindeanu, dar nu îndrăznește
Ramona Avramescu: o întrebare cât o Alianță »

References: CCR 
 CCR 
 CCR 
 articolul 5
 articolul 5
 articolul 5
 articolul 5
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR